ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη και επανακήρυξη, κατά περίπτωση, ως
αναδασωτέας δασικής έκτασης συνολικού εμβαδού 34.237,89 τ.μ. (τριάντα τέσσερις χιλιάδες, δια-
κόσια τριάντα επτά τετραγωνικά μέτρα και ογδόντα εννέα εκατοστά), στην οποία εκδηλώθηκε
πυρκαγιά στις 2-08-2024, στη θέση «Τέρμα οδού
δεκάτης τετάρτης (14ης)» περιφέρειας Δήμου Κορυδαλλού της Π.Ε. Πειραιώς.
Κήρυξη ως αναδασωτέας δημόσιας δασικού χαρακτήρα έκτασης, συνολικού εμβαδού τετρακοσίων
είκοσι πέντε χιλιάδων και επτακοσίων εβδομήντα
τεσσάρων τετραγωνικών μέτρων (425.774,00 τ.μ.),
που καταστράφηκε λόγω πυρκαγιάς και βρίσκεται στη θέση «Παρχάρια - Καγκέλια» της Τοπικής
Κοινότητας Κομνηνών του Δήμου Εορδαίας της
Περιφερειακής Ενότητας Κοζάνης, περιοχής αρμοδιότητας του Δασαρχείου Κοζάνης.
ΑΠΟΦΑΣΕΙΣ
Αριθμ. 128063
(1)
Κήρυξη και επανακήρυξη, κατά περίπτωση, ως
αναδασωτέας δασικής έκτασης συνολικού εμβαδού 34.237,89 τ.μ. (τριάντα τέσσερις χιλιάδες,
διακόσια τριάντα επτά τετραγωνικά μέτρα και
ογδόντα εννέα εκατοστά), στην οποία εκδηλώθηκε πυρκαγιά στις 2-08-2024, στη θέση «Τέρμα
οδού δεκάτης τετάρτης (14ης)» περιφέρειας Δήμου Κορυδαλλού της Π.Ε. Πειραιώς.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ ΤΟΥ
ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Τις διατάξεις:
1.1. Των άρθρων 24 παρ. 1 και 117 παρ. 3 του Συντάγματος.
1.2. Του ν. 998/1979 «Περί προστασίας των δασών και
των δασικών εν γένει εκτάσεων της Χώρας» (Α’ 289) και
ειδικότερα:
• της παρ. 1 του άρθρου 38,
• του άρθρου 41,
• της παρ. 1 του άρθρου 62,
• της παρ. 3 του άρθρου 70,
• της παρ. 8 του άρθρου 14.
1.3. Του ν. 3208/2003 «Προστασία των δασικών οικοσυστημάτων, κατάρτιση δασολογίου, ρύθμιση εμπραγ-
μάτων δικαιωμάτων επί δασών και δασικών εν γένει
εκτάσεων και άλλες διατάξεις» (Α’ 303), και ειδικότερα
του άρθρου 10.
1.4. Του ν. 4622/2019 (Α’ 133).
1.5. Του ν. 4727/2020 (Α’ 184) και ειδικότερα του Κεφαλαίου ΙΑ’.
1.6. Της από 13.8.2021 Πράξης Νομοθετικού Περιεχομένου (Α’ 143), η οποία κυρώθηκε με το άρθρο 2 του
ν. 4824/2021 (Α’ 156).
1.7. Των άρθρων 47-55 του Μέρους Β του ν. 4915/2022
(Α’ 63).
1.8. Του π.δ. 70/2015 (Α’ 114).
1.9. Του π.δ. 32/2016 (Α’ 46).
1.10. Του π.δ. 132/2017 «Οργανισμός Υπουργείου
Περιβάλλοντος και Ενέργειας (Υ.Π.Ε.Ν.)» (Α’ 160), όπως
τροποποιήθηκε με το π.δ. 29/2022 (Α’ 77).
1.11. Του π.δ. 6/2022 «Σύσταση και μετονομασία Γενικών Γραμματειών, σύσταση Ειδικής Γραμματείας, μετα-
φορά υπηρεσιών και αρμοδιοτήτων» (Α’ 17).
1.12. Του π.δ. 77/2023 (Α’ 130).
1.13. Της υπό στοιχεία ΥΠΕΝ/ΥΠΡΓ/79859/5910/
25-7-2023 κοινής απόφασης του Πρωθυπουργού και του
Υπουργού Περιβάλλοντος και Ενέργειας «Διορισμός Γενικού Γραμματέα Δασών του Υπουργείου Περιβάλλοντος
και Ενέργειας» (Υ.Ο.Δ.Δ. 745).
2. Την υπό στοιχεία ΥΠΕΝ/ΔΔΥ/48478/3594/
16-05-2022 (Β’ 2415) κοινή υπουργική απόφαση.
3. Τις υπ’ αρ. 160417/1180/8-7-1980 και 182447/
3049/24-9-1980 εγκύκλιες διαταγές του Υπουργείου Γεωργίας, σχετικές με το αντικείμενο του θέματος.
4. Τις εγκύκλιες διαταγές: 169536/1516/19-04-2012,
179200/5059/20-12-2012 και 133356/3733/ 26-07-2013,
133002/6552/πε/22-1-2016 (ΑΔΑ: ΩΑ744653Π8-ΣΙ1),
151171/43-1-2017 (ΑΔΑ: 7ΦΜΣ4653Π8-Α2Ω) και ΥΠΕΝ/
ΔΠΔ/85293/3178/15-9-2021.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
11 Απριλίου 2025
ΤΕΥΧΟΣ  ΤΕΤΑΡΤΟ
Αρ. Φύλλου 190
15.04.2025 11:31:04
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 190/11.04.2025
5. Το υπό στοιχεία Γ39682/28-04-2015 έγγραφο του
Εθνικού Τυπογραφείου.
6. Την υπ’ αρ. 17543/12-2-2021 απόφαση του Διευθυντή Δασών Δυτικής Αττικής «Ανάρτηση δασικού χάρτη
των Δήμων ….Ελευσίνας, Ασπροπύργου, Μάνδρας-Ειδυλλίας … Περιφερειακής ενότητας Δυτικής Αττικής
και Κορυδαλλού Περιφερειακής Ενότητας Πειραιώς.»
(ΑΔΑ:9ΣΧ2ΟΡ1Κ-4ΩΘ).
7. Την υπ’ αρ. 413838/14-11-2022 απόφαση του Γενικού Γραμματέα Δασών «Κύρωση δασικού χάρτη των
Δήμων… Ελευσίνας, Ασπροπύργου, Μάνδρας-Ειδυλλίας… Περιφερειακής ενότητας Δυτικής Αττικής και Κο-
ρυδαλλού Περιφερειακής Ενότητας Πειραιώς.» (Δ’ 952).
8. Την υπό στοιχεία ΥΠΕΝ/ΔΔΥ/116052/10704/
29-10-2024 υπουργική απόφαση «Τοποθέτηση Προϊσταμένων σε θέσεις ευθύνης επιπέδου Γενικής Διεύθυνσης
στις Επιθεωρήσεις Εφαρμογής Δασικής Πολιτικής του
Υπουργείου Περιβάλλοντος και Ενέργειας».
9. Την υπό στοιχεία ΥΠΕΝ/ΔΝΕΠ/83988/2740/
25.08.2022 (Β’ 4528) κοινή απόφαση του Υπουργού και
του Υφυπουργού Περιβάλλοντος και Ενέργειας και του
Γενικού Γραμματέα Δασών περί εξουσιοδότησης υπογραφής.
10. Την υπ’ αρ. 81649/28-2-2025 πρόταση του Δασαρχείου Αιγάλεω μαζί με τη συνημμένη εισήγηση του Δα-
σοπόνου Αναστασίου Σταμάτιου, σχετικά με τη κήρυξη
και επανακήρυξη της εν λόγω έκτασης ως αναδασωτέας,
λόγω πυρκαγιάς.
11. Tο υπ’ αρ. 2868/19-9-2002 έγγραφο του Τμήματος Δασικών Χαρτογραφήσεων της Διεύθυνσης Δασών
Δυτικής Αττικής, με θέμα «Δήλωση του Δημοσίου του
ν. 2308/1995 για τις δασικές εκτάσεις ΟΤΑ Κορυδαλλού»,
αποφασίζουμε:
Κηρύσσουμε και επανακηρύσσουμε, κατά περίπτωση,
ως αναδασωτέα τη δημόσια, δασικού χαρακτήρα έκταση
(σύμφωνα με την ανωτέρω - 11- σχετική δήλωση του Δημοσίου) συνολικού εμβαδού 34.237,89 τ.μ. (τριάντα τέσ-
σερις χιλιάδες, διακόσια τριάντα επτά τετραγωνικά μέτρα
και ογδόντα εννέα εκατοστά), λόγω πυρκαγιάς η οποία εκδηλώθηκε στις 2 Αυγούστου 2024 στη θέση «Τέρμα οδού
δεκάτης τετάρτης (14ης)» περιφέρειας Δήμου Κορυδαλλού της Π.Ε. Πειραιώς, με σκοπό την επαναδημιουργία και
αποκατάσταση της καταστραφείσας δασικής βλάστησης,
την προστασία και διατήρηση του δασικού χαρακτήρα
αυτής και τον αποκλεισμό διάθεσής της για άλλη χρήση
πέραν των επιτρεπτών επεμβάσεων σε αναδασωτέες
εκτάσεις, εφαρμοζομένων των δασικών διατάξεων καθώς και της παρ. 7 του άρθρου 67Α του ν. 998/1979, με
τη συνδρομή των νόμιμων προϋποθέσεων.
Αναλυτικά, η ως άνω συνολική έκταση αποτελείται από
τις παρακάτω επιμέρους επιφάνειες οι οποίες κηρύσσονται- επανακηρύσσονται αναδασωτέες:
Α) Κηρύσσουμε αναδασωτέα τη δασικού χαρακτήρα έκταση συνολικού εμβαδού 24.550,68 τ.μ (είκοσι
τέσσερις χιλιάδες πεντακόσια πενήντα τ.μ. και εξήντα
οκτώ εκατοστά), όπως απεικονίζεται στο συνημμένο
από Φεβρουάριο 2025 τοπογραφικό διάγραμμα επί
αποσπάσματος χάρτη ΓΥΣ (6454/1) κλίμακας 1:5000 και
επί ορθοφωτοχάρτη του συντάκτη Αναστασίου Σταμάτιου, Δασολόγου και απαρτίζεται από τα τμήματα με τις
ενδείξεις: (2) εμβαδού (2.471,97 τ.μ.) και (3) εμβαδού
(22.078,71 τ.μ.), προσδιοριζόμενα περιμετρικά με τους
αντίστοιχους πίνακες γεωγραφικών συντεταγμένων κορυφών σε ΕΓΣΑ’ 87, για το τμήμα (2): (με α/α από 20-27)
και για το τμήμα (3): (με α/α από 28-55), σύμφωνα με την
ανωτέρω (10) σχετική πρόταση.
Β) Επανακηρύσσουμε αναδασωτέα τη δασικού χαρακτήρα έκταση εμβαδού 9.687,21 τ.μ. (εννέα χιλιάδες
εξακόσια ογδόντα επτά τ.μ. και εικοσιένα εκατοστά), η
οποία περιλαμβάνεται σε έκταση που είχε κηρυχθεί αναδασωτέα από πυρκαγιά σε προγενέστερο χρόνο (με την
υπ’ αρ. 536/27-4-1988  (Δ’ 340) απόφαση του Νομάρχη
Δυτικής Αττικής, η οποία επικαιροποιείται με την παρούσα, για το τμήμα που επανακηρύσσεται) όπως απεικονί-
ζεται στο συνημμένο από Φεβρουάριο 2025 τοπογραφικό διάγραμμα επί αποσπάσματος χάρτη ΓΥΣ (6454/1)
κλίμακας 1:5000 και επί ορθοφωτοχάρτη του συντάκτη
Αναστασίου Σταμάτιου, Δασολόγου, περιγραφόμενη ως
τμήμα με την ένδειξη (1), προσδιοριζόμενη περιμετρικά
με τον αντίστοιχο πίνακα γεωγραφικών συντεταγμένων
κορυφών σε ΕΓΣΑ’ 87 (με α/α από 1-19), σύμφωνα με την
ανωτέρω (10) σχετική πρόταση.
Η ανωτέρω συνολική έκταση που κηρύσσεται- επανακηρύσσεται αναδασωτέα έχει όρια:
Βόρεια: με δασικού χαρακτήρα έκταση, έντονα βραχώδη.
Νότια: με δασικού χαρακτήρα έκταση, έντονα βραχώδη.
Ανατολικά: με δασικού χαρακτήρα έκταση, έντονα
βραχώδη.
Δυτικά: με δασικού χαρακτήρα έκταση, έντονα βραχώδη.
Σύμφωνα με το θεματικό περιεχόμενο του αναρτημένου δασικού χάρτη (σχετικό -6-), το μεγαλύτερο μέρος
της ανωτέρω έκτασης [δηλαδή τα τμήματα με τις ενδείξεις (1) και (3)] χαρακτηρίζεται ως (ΔΔ) και (ΔΔ-ΑΝ) και
στον κυρωμένο δασικό χάρτη (σχετικό-7-) εμφανίζεται
με πράσινο χρώμα ως δασικού χαρακτήρα έκταση των
παρ. 1,2,3,4 και 5 του άρθρου 3 του ν. 998/1979, εμπίπτουσα στις εκτάσεις οι οποίες διέπονται και προστατεύ-
ονται από τις δασικές διατάξεις. Σχετικά με την έκταση
του τμήματος με την ένδειξη (2) που εξαιρείται από τον
δασικό χάρτη, επειδή εμπίπτει σε μαύρο περίγραμμα,
αποτελεί τμήμα ευρύτερης δασικής έκτασης, σύμφωνα
με τα αναφερόμενα στην ανωτέρω (10) σχετική πρόταση.
Σύμφωνα με τα στοιχεία του ελέγχου του Δασαρχείου Αιγάλεω, η ανωτέρω συνολική έκταση καλυπτόταν
μέχρι και την ημέρα της πυρκαγιάς από δασική βλάστηση, αποτελούμενη από αείφυλλα πλατύφυλλα, με
μέσο ποσοστό 20% (κατά θέσεις κυμαινόμενο λόγω του
βραχώδους εδάφους), από φρυγανώδη βλάστηση καθώς και από διάσπαρτα πεύκα, ως συνέχεια της όμορης
ευρύτερης δασικού χαρακτήρα έκτασης, η οποία πληρούσε τα κριτήρια που έχουν τεθεί με το π.δ. 32/2016 για
την υπαγωγή της στις διατάξεις της δασικής νομοθεσίας
και αποτελούσε μαζί με τη συνυπάρχουσα χλωρίδα και
πανίδα, μέσω της αμοιβαίας αλληλεξάρτησης και αλληλεπίδρασης, ιδιαίτερη δασοβιοκοινότητα και ιδιαίτερο
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 190/11.04.2025
δασογενές περιβάλλον που συνέβαλε στη διατήρηση της
φυσικής και βιολογικής ισορροπίας και στην εξυπηρέτηση της διαβίωσης του ανθρώπου εντός του φυσικού
περιβάλλοντος.
Κατά της παρούσας δύναται να ασκηθεί αίτηση ακυρώσεως ενώπιον του οικείου Διοικητικού Εφετείου
(άρθρο 47 του ν. 3900/2010, Α’ 213), εντός προθεσμίας
εξήντα (60) ημερών, αρχομένης από την επομένη της
δημοσίευσής της ή της κοινοποίησής της (άρθρο 46 του
π.δ. 18/1989 - Α’ 8). Επίσης, κατά της παρούσας επιτρέπεται υποβολή αίτησης ανάκλησης ή τροποποίησης για
οποιαδήποτε πραγματική ή νομική αιτία, από οποιονδήποτε έχει έννομο συμφέρον, σύμφωνα με τις διατάξεις
της παρ. 4 του άρθρου 44 του ν. 998/1979.
Με την παρούσα απόφαση δεν προκαλείται δημοσιονομική δαπάνη σε βάρος του κρατικού προϋπολογισμού.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 190/11.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 190/11.04.2025
Η απόφαση αυτή να δημοσιευθεί στην Εφημερίδα της
Κυβερνήσεως.
Αιγάλεω, 3 Απριλίου 2025
Με εντολή Γενικού Γραμματέα Δασών
Ο Προϊστάμενος της Επιθεώρησης Εφαρμογής
Δασικής Πολιτικής Αττικής
ΑΘΑΝΆΣΙΟΣ ΡΈΠΠΑΣ
I
Αριθμ. 109859
(2)
Κήρυξη ως αναδασωτέας δημόσιας δασικού χαρακτήρα έκτασης, συνολικού εμβαδού τετρα-
κοσίων είκοσι πέντε χιλιάδων και επτακοσίων
εβδομήντα τεσσάρων τετραγωνικών μέτρων
(425.774,00 τ.μ.), που καταστράφηκε λόγω πυρκαγιάς και βρίσκεται στη θέση «Παρχάρια - Κα-
γκέλια» της Τοπικής Κοινότητας Κομνηνών του
Δήμου Εορδαίας της Περιφερειακής Ενότητας
Κοζάνης, περιοχής αρμοδιότητας του Δασαρχείου Κοζάνης.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ ΤΟΥ
ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Τις διατάξεις των άρθρων 24 παρ. 1 και 117 παρ. 3
του Συντάγματος.
2. Τις διατάξεις του ν. 998/1979 «Περί προστασίας των
δασών και των δασικών εν γένει εκτάσεων της Χώρας»
(Α΄ 289) και ειδικότερα τις διατάξεις των άρθρων 37
παρ. 1, 38 παρ. 1 και 2 και 41 παρ. 1 και 3, καθώς και του
άρθρου 70 παρ. 3.
3. Τις διατάξεις του ν. 3889/2010 «Χρηματοδότηση Περιβαλλοντικών Παρεμβάσεων, Πράσινο Ταμείο, Κύρωση
Δασικών Χαρτών και άλλες διατάξεις» (Α΄ 182).
4. Τις διατάξεις του ν. 4622/2019 «Επιτελικό Κράτος:
οργάνωση, λειτουργία και διαφάνεια της κυβέρνησης,
των κυβερνητικών οργάνων και της κεντρικής δημόσιας
διοίκησης» (Α΄ 133).
5. Τις διατάξεις του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδη-
γίας (ΕΕ) 2016/2102 και της Οδηγίας (ΕΕ) 2019/1024) Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α΄ 184).
6. Τις διατάξεις του ν. 4824/2021 «Κύρωση: α) της από
5-8-2021 Πράξης Νομοθετικού Περιεχομένου «Έκτακτα
μέτρα για την αντιμετώπιση του κινδύνου πυρκαγιών»
(Α’ 183) και β) της από 13-8-2021 Πράξη Νομοθετικού
περιεχομένου "Έκτακτα μέτρα για την αποτελεσματική
προστασία και την ταχεία αποκατάσταση του φυσικού
περιβάλλοντος, την άμεση στήριξη των πληγέντων από
τις πυρκαγιές του Ιουλίου/Αυγούστου 2021 και συναφείς
διατάξεις" (Α’ 143) και άλλες διατάξεις» (A΄ 156).
7. Τις διατάξεις του ν. 4915/2022 (Α΄ 63) και ειδικότερα
τις διατάξεις του Μέρους Β΄.
8. Το π.δ. 6/2022 (Α΄ 17) και ειδικότερα το άρθρο 1.
9. Τις διατάξεις του π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ.)» (Α΄ 160),
όπως τροποποιήθηκε με το π.δ. 29/2022 (Α΄ 77).
10. Την υπό στοιχεία ΥΠΕΝ/ΥΠΡΓ/79859/5910/
25-07-2023 κοινή απόφαση του Πρωθυπουργού και του
Υπουργού Περιβάλλοντος και Ενέργειας «Διορισμός
Γενικού Γραμματέα Δασών του Υπουργείου Περιβάλλοντος και Ενέργειας» (Υ.Ο.Δ.Δ. 745).
11. Την υπ’ αρ. 48478/3594/16-05-2022 κοινή υπουργική απόφαση «Καθορισμός των διοικητικών λεπτομερει-
ών μεταφοράς των δασικών υπηρεσιών, του αντίστοιχου
προσωπικού και λοιπών θεμάτων της παρ. 5 του άρθρου
τρίτου της από 13.8.2021 Πράξης Νομοθετικού Περιεχομένου (Α’ 143), η οποία κυρώθηκε με το άρθρο 2 του
ν. 4824/2021 (Α’ 156)» (Β΄ 2415).
12. Την υπό στοιχεία οικ. ΥΠΕΝ/ΔΔΥ/62511/4542/2022
υπουργική απόφαση «Διαπιστωτική πράξη κατάταξης
και τοποθέτησης του προσωπικού των Περιφερειακών
Δασικών Υπηρεσιών του Υπουργείου Περιβάλλοντος και
Ενέργειας» (Β΄ 3145).
13. Την υπό στοιχεία οικ. ΥΠΕΝ/ΔΔΥ/70401/5167/
6-07-2022 υπουργική απόφαση «Τοποθέτηση Προϊσταμένων σε θέσεις ευθύνης επιπέδου Γενικής Διεύθυν-
σης στις Επιθεωρήσεις Εφαρμογής Δασικής Πολιτικής
του Υπουργείου Περιβάλλοντος και Ενέργειας» (ΑΔΑ:
Ω8ΔΡ4653Π8-7ΨΡ).
14. Την υπό στοιχεία οικ. ΥΠΕΝ/ΔΔΥ/74827/5567/
18-07-2022 υπουργική απόφαση «Τοποθέτηση Προϊσταμένων στην Διεύθυνση Συντονισμού και Επιθεώρησης
Δασών και στο Τμήμα Υποστηρικτικής Λειτουργίας της
Επιθεώρησης Εφαρμογής Δασικής Πολιτικής Ηπείρου
και Δυτικής Μακεδονίας» (ΑΔΑ: Ψ1Ι84653Π8-ΘΩΥ).
15. Την υπό στοιχεία ΥΠΕΝ/ΔΔΥ/83988/2740/
25-08-2022 κοινή απόφαση «Εξουσιοδότηση υπογραφής
"Με εντολή Υπουργού" του Υπουργού Περιβάλλοντος
και Ενέργειας, "Με εντολή Υφυπουργού" του Υφυπουργού Περιβάλλοντος και Ενέργειας και "Με εντολή Γενι-
κού Γραμματέα Δασών" του Γενικού Γραμματέα Δασών
του Υπουργείου Περιβάλλοντος και Ενέργειας, κατά
λόγο αρμοδιότητας, στον Προϊστάμενο της Γενικής
Διεύθυνσης Δασών και Δασικού Περιβάλλοντος της
Γενικής Γραμματείας Δασών του Υ.Π.ΕΝ., στους Προϊστάμενους των Επιθεωρήσεων Εφαρμογής Δασικής
Πολιτικής και στους Προϊστάμενους των Διευθύνσεων,
Δασαρχείων και Τμημάτων που υπάγονται σε αυτές»
(Β΄ 4528).
16. Την υπό στοιχεία ΥΠΕΝ/ΔΔΥ/99075/7360/
29-09-2022 υπουργική απόφαση «Τοποθέτηση Προϊσταμένων στις Διευθύνσεις Δασών και τα Δασαρχεία της
Επιθεώρησης Εφαρμογής Δασικής Πολιτικής Ηπείρου Δυτικής Μακεδονίας» (ΑΔΑ:6ΣΖΓ4653Π8-ΞΗ4).
17. Τις διατάξεις του άρθρου 5 παρ. 2 και του άρθρου 7
παρ. 4α του ν. 3469/2006  «Εθνικό Τυπογραφείο, Εφημερίς της Κυβερνήσεως και λοιπές διατάξεις» (Α΄ 131).
18. Την υπ’ αρ. 272961/26-4-1982 κοινή υπουργική
απόφαση περί αναμόρφωσης συλλογικών οργάνων
γνωμοδοτικής και αποφασιστικής αρμοδιότητας του
Υπ. Γεωργίας, όπως τροποποιήθηκε και συμπληρώθηκε
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 190/11.04.2025
με την υπ’ αρ. 347624/21-10-1982 (Β΄ 841) κοινή υπουργική απόφαση.
19. Τις υπ’ αρ. 160417/1180/8-7-1980 και 182447/
3049/24-09-1980 διαταγές του Υπουργείου Γεωργίας.
20. Την υπ’ αρ. 160596/4511/30-08-2017 (ΑΔΑ: 7ΛΑΑ4653Π8-ΠΞΛ), εγκύκλιο διαταγή του Αναπληρωτή του
Υπουργού Περιβάλλοντος και Ενέργειας.
21. Την υπ’ αρ. 55429/3573/4-11-2011 (ΑΔΑ: 45Β8ΟΡ1ΓΒ6Χ) πράξη χαρακτηρισμού του Δασάρχη Κοζάνης.
22. Την υπ’ αρ. 16577/12-02-2021 απόφαση της Διεύθυνσης Δασών Κοζάνης «Ανάρτηση Δασικού Χάρτη
όλων των Τοπικών και Δημοτικών Κοινοτήτων των Δήμων Κοζάνης, Βοΐου, Εορδαίας, Σερβίων και Βελβενδού
της Π.Ε. Κοζάνης και πρόσκληση για υποβολή αντιρρήσεων κατά του περιεχομένου του» (ΑΔΑ: ΨΝΜ0ΟΡ1Γ-6Ρ5).
23. Την υπ’ αρ. 117804/11-10-2022 απόφαση του Γενικού Γραμματέα Δασών «Μερική κύρωση δασικού χάρτη
όλων των Τοπικών και Δημοτικών Κοινοτήτων των Δήμων Κοζάνης, Βοΐου, Εορδαίας, Σερβίων και Βελβενδού
της Π.Ε. Κοζάνης» (Δ΄ 719).
24. Τα υπ’  αρ. 624721/16-12-2024 και 64932/
18-02-2025 έγγραφα του Δασαρχείου Κοζάνης, με τα
οποία προτείνεται η κήρυξη ως αναδασωτέας της αναφερομένης στο θέμα έκτασης και υπεβλήθησαν συμπλη-
ρωματικά στοιχεία του φακέλου, αντίστοιχα.
25. Το υπ’ αρ. 625098/16-12-2024 έγγραφο της Διεύθυνσης Δασών Κοζάνης, με την σύμφωνη γνώμη για
την ανωτέρω πρόταση κήρυξης ως αναδασωτέας της
αναφερομένης στο θέμα έκτασης.
26. Την σύμφωνη γνώμη της Διεύθυνσης Συντονισμού
και Επιθεώρησης Δασών, αποφασίζουμε:
Κηρύσσουμε ως αναδασωτέα, με φυσική ή τεχνητή
αναδάσωση, τη δημόσια δασικού χαρακτήρα έκταση,
συνολικού εμβαδού τετρακοσίων είκοσι πέντε χιλιάδων
και επτακοσίων εβδομήντα τεσσάρων τετραγωνικών μέτρων (425.774,00 τ.μ.), που καταστράφηκε λόγω πυρκα-
γιάς και βρίσκεται στη θέση "Παρχάρια - Καγκέλια”, της
Τοπικής Κοινότητας Κομνηνών του Δήμου Εορδαίας της
Περιφερειακής Ενότητας Κοζάνης, περιοχής αρμοδιότητας του Δασαρχείου Κοζάνης, με σκοπό την προστασία
και επαναφορά της βλάστησης στην προτέρα μορφή της
και τον αποκλεισμό της διάθεσής της για άλλη χρήση.
Η ανωτέρω έκταση αποτυπώνεται και προσδιορίζεται
στο συνημμένο τοπογραφικό διάγραμμα, της Δασολόγου Κερίδου Γεωργίας, υπαλλήλου του Δασαρχείου Κοζά-
νης, κλίμακας 1: 15.000, το οποίο αποτελεί αναπόσπαστο
μέρος της παρούσας απόφασης, ως πολύγωνο υπό στοιχεία κορυφών περιμέτρου (1-2-3-4-1) με συντεταγμένες
βασιζόμενες στο Εθνικό Γεωδαιτικό Σύστημα Αναφοράς
ΕΓΣΑ 1987, θέση που σημειώνεται σε απόσπασμα χάρτη
προσανατολισμού κλίμακας 1:50.000 και όρια ως εξής:
Βόρεια: με δημόσια δασικού χαρακτήρα έκταση.
Νότια: με δημόσια δασικού χαρακτήρα έκταση.
Ανατολικά: με δημόσια δασικού χαρακτήρα έκταση.
Δυτικά: με δημόσια δασικού χαρακτήρα έκταση.
Η έκταση αυτή περιλαμβάνεται και αποτυπώνεται στο
σύνολό της στον μερικώς κυρωμένο δασικό χάρτη της
Περιφερειακής Ενότητας Κοζάνης με κατηγορία μορφής/
κάλυψης ΔΔ και ΠΔ και επιπλέον πληροφορία 1(εντός
ορίων εποικισμού) και συνεπώς αποτελεί δασικού χαρακτήρα έκταση του άρθρου 3 του ν. 998/1979, ως ισχύει,
υπαγόμενη στις διατάξεις της δασικής νομοθεσίας.
Ειδικότερα το επιμέρους τμήμα (ΠΔ) της έκτασης
σύμφωνα με την υπ’ αρ. 55429/3573/4-11-2011 (ΑΔΑ:
45Β8ΟΡ1Γ-Β6Χ) πράξη χαρακτηρισμού του Δασάρχη
Κοζάνης χαρακτηρίστηκε ως δασικού χαρακτήρα έκταση (των παρ. 1, 2 και 3) του άρθρου 3 του ν. 998/1979
που εμπίπτει στο σύνολό της στην παρ.  1ε του
άρθρου 4 του ν. 998/1979.
Η καείσα έκταση, συνολικού εμβαδού 425.774,00 τ.μ.,
πριν την πυρκαγιά καλυπτόταν από δασική βλάστηση,
αρκεύθου, φράξου, δρυός γαύρου και λεπτοκαρυάς, σε
ποσοστό κάλυψης από 0% - 60% κατά θέσεις έχουσα
την μορφή του δάσους και της δασικής έκτασης κατά
την έννοια της παρ. 1 και των παρ. 2, 3 αντιστοίχως του
άρθρου 3 του ν. 998/1979 «Περί προστασίας των δασών
και των δασικών εν γένει εκτάσεων της Χώρας».
Ιδιοκτησιακά η έκταση ανήκει στο Ελληνικό Δημόσιο.
Κατά της παρούσας απόφασης επιτρέπεται υποβολή
αίτησης ακύρωσης στο αρμόδιο Διοικητικό Εφετείο (άρθρο 47 του ν. 3900/2010) εντός προθεσμίας εξήντα (60)
ημερών, αρχομένης από την επόμενη της δημοσίευσής
της (άρθρο 46 π.δ. 18/1989).
Επίσης κατά της παρούσας απόφασης επιτρέπεται
υποβολή αίτησης ανάκλησης ή τροποποίησης, προς τον
Γενικό Γραμματέα Δασών από οποιονδήποτε έχει έννομο συμφέρον, σύμφωνα με τις διατάξεις της παρ. 3 του
άρθρου 35 του ν. 4280/2014 και της παρ. 4 του άρθρου
44 του ν. 998/1979.
Με την απόφαση αυτή δεν προκαλείται δαπάνη σε
βάρος του κρατικού προϋπολογισμού.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 190/11.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 190/11.04.2025
Η απόφαση αυτή να δημοσιευθεί στην Εφημερίδα της Κυβερνήσεως.
Ιωάννινα, 20 Μαρτίου 2025
Με εντολή Γενικού Γραμματέα Δασών
Η Προϊσταμένη της Επιθεώρησης Εφαρμογής Δασικής Πολιτικής
Ηπείρου - Δυτικής Μακεδονίας
ΜΑΡΙΑ ΤΣΙΑΤΟΥΡΑ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250400190.pdf | Tokens: 17747]